section_heading: Azija
paragraph_text: Do prvih bitnijih otkrića tog projekta došao je mladi švedski paleontolog, Anders Birger Bohlin, koji je tada radio kao savjetnik terenskog rad u Zhoukoudianu. Pronašao je donji lijevi kutnjak kojeg je Black (1927.) identificirao kao nepogrešivo ljudski (ispravno je uspoređen s prethodnim kojeg je pronašao Zdansky). Kasnije je dobio imeSinanthropus pekinensis.<ref>Black and Zdansky, 1927. Vijesti o tome isprva su naišle na otpor i mnogi su znanstvenici bili suzdržani po pitanju toga da je jedan zub dovoljno opravdanje za imenovanje nove vrste ranog hominina. Ipak, za nešto više od dvije godine, u zimu 1929. godine, Pei Wenzhong, rukovodtelj terenskog rada u Zhoukoudianu, pronašao je potpun gornji dio lubanje (lat. calvaria) pekinškog čovjeka. 27 godina nakon Schlosserovog prvobitnog opisa, postojanje ranih ljudi u Istočnoj Aziji više nije bila predmet nagađanja, već stvarnost.